Taklevatnet

Taklevatnet er en innsjø i Gulen kommune i Sogn og Fjordane. Det har et areal på  og drenerer et nedbørfelt på . Taklevatnet har utløp til Sognefjorden via Midttakleelva. Taklevatnet er regulert og er hovedmagasin for Takle kraftverk. Høyeste regulerte vannstand er , og laveste regulerte vannstand er . Magasinvolumet er 3,5 millioner m³.

Vatnet er blant de største innsjøene i Gulen kommune. Det er omgitt av bjørkeskog og lynghei. De grunneste partiene ligger i sørenden, og her fantes de beste fiskeplassene i tiden før vatnet ble regulert i 1942. Før utbyggingen hadde vatnet også en strandsone med grus og sand, men denne er blitt vasket bort etter at vannet har vært regulert i så lang tid.

 Fiske 
Før Takle kraftverk ble bygget i 1942 hadde Taklevatnet et godt aurefiske, men etter reguleringen har fisket gått gradvis tilbake. Det siste året det ble rapportert fiskefangst var i 1985, og i 1990 ble vatnet ansett som fisketomt. En viktig årsak er at reguleringen har hindra fisken i å komme seg fram til gytebekkene. I tillegg til effekten av reguleringen anses det også at sur nedbør har bidratt til at aurebestanden er borte.

I senere år har det vært satt ut fisk i vatnet, men ennå i 2004 var tettheten av aure relativt lav.

 Referanser 
Fisk i regulerte vassdrag i Sogn og Fjordane. Sluttrapport 2001-2004, Fylkesmannen i Sogn og Fjordane, 2006, ISBN 82-91031-89-4

Vassdragsrapport, Takle, Midt-Takleelva og Brekkeelva, Samla plan for vassdrag, Miljøverndepartementet 1990, ISBN 82-7243-790-2

Kategori:Innsjøer i Gulen
Kategori:Reservoarer i Vestland